section_heading: Berlinsko modrilo u slikarstvu
paragraph_text: Prusko plava je pronađena početkom 18. stoljeća. Zbog rane proizvodnje u Parizu drugi naziv joj je pariško plava. Sadašnji način proizvodnje daje kvalitetniji pigment nego ranije. Sitno zrno djeluje skoro crno u suhom stanju, ima jaku moć bojanja. Ne koristi se u fresko slikanju ni s kazeinskim vezivima jer postaje smeđa. Otporna je prema kiselinama. Iako se priprema s više ulja suši brzo, a osušeni premaz je kompaktan i postojan, zbog žućenja ulja premazi dobiju zelenkastu nijansu. Lošije vrste s uljem postanu smeđe, u akvarelu i temperi blijede ako su s cinkovim bjelilom. Čak i kada je najkvalitetniji proizvod (kinesko plava, milori plava) nije prvoklasan pigment. Zamijenjena je ftalocijaninskom plavom.<ref>